ગાંધીનગરમાં મહા આંદોલનના મંડાણ,શિક્ષકોના 72 સંગઠનોની શું છે માગ? સમજો એકદમ સરળ શબ્દોમાં | Gandhinagar before the assembly elections govt teacher Movement
Gandhinagar before the assembly elections govt teacher Movement
રણશિંગું / ગાંધીનગરમાં મહા આંદોલનના મંડાણ,શિક્ષકોના 72 સંગઠનોની શું છે માગ? સમજો એકદમ સરળ શબ્દોમાં
Team VTV 05:53 PM, 09 May 22
રાજસ્થાન અને પંજાબ સરકાર દ્વારા સરકારી કર્મચારીના હિતમાં જૂની પેન્શન સ્કિમ લાગુ કરવામાં આવી છે, ત્યારે આજે ગુજરાત રાજ્ય સયુંકત કર્મચારી મોરચાના 72 જેટલા વિવિધ સંગઠનો દ્વારા વિરોધ કરવામાં આવ્યો હતો.
ગુજરાત રાજ્ય સયુંકત કર્મચારી મોરચાનો વિરોધ
72 સંગઠનો વિરોધ કાર્યક્રમમાં જોડાયા
વિવિધ 5 માગને લઇ વિરોધ
ગુજરાત રાજ્ય સંયુક્ત કર્મચારી મોરચા દ્વારા ગાંધીનગર સત્યાગ્રહ છાવણી ખાતે વિરોધ નોંધાવવામાં આવ્યો હતો. કર્મચારીઓના વિરકોધ પ્રદર્શનમાં 50 જેટલા દિગ્યાંગ કર્મચારીઓ પણ જોડાયા હતા. કર્મચારીઓ દ્વારા અગાઉ 2 વખત આવેદનપત્ર પાઠવવામાં આવ્યું હતું. આમ છતાં માગ સંતોષાતા નહીં કર્મચારીઓ દ્વારા વિરોધ કરવામાં આવ્યો હતો. વિવિધ 5 માગો સાથે કર્મચારીઓ દ્વારા વિરોધ કરવામાં આવી રહ્યો છે.
આજથી આશરે 2 વર્ષ પહેલાં 4200 ગ્રેડ પે નો મુદ્દો રાજ્યભરના શિક્ષકોએ ઉપાડ્યો હતો અને સરકારે અખરે શિક્ષકોના વિરોધ સામે નમતું જોખી 4200 ગ્રેડ પે શિક્ષકોને આપવાની જાહેરાત કરવી પડી હતી. આખા મામલે ગુજરાતભરના શિક્ષકોએ સરકારનો આભાર માન્યો હતો બધું શાંત થઈ ગયું. તો પછી હવે ફરીથી 4200 ગ્રેડ પે મામલે શિક્ષકો આંદોલન કરી રહ્યા તે આખો વિવાદ શું છે અને 4200 ગ્રેડ પે માંગનાર શિક્ષકો કોણ છે...? આવો જાણીએ આખો વિવાદ
ગુજરાતની સરકારી પ્રાથમિક શાળાઓમાં નોકરી કરતા શિક્ષકોનો 2800 ગ્રેડ પે હતો અને 9 વર્ષ પૂર્ણ થાય ત્યારબાદ 4200 ગ્રેડ પે આપવાની મંગણી હતી તે અંદલોન બાદ સરકારે માંગણી સ્વીકારી અને જિલ્લા પંચાયત હસ્તકની તમામ સરકારી શાળાના શિક્ષકોને 4200 ગ્રેડ પેનો અમલ કરી આપવામાં આવ્યો. પરંતુ નગરપાલિકા અને મહાનગરપાલિકાની સ્કૂલોના શિક્ષકોને 4200 ગ્રેડ પે થી વંચિત રાખવામાં આવ્યા હતા જેથી મહાનગરપાલિકા અને નગરપાલિકાના શિક્ષકોએ ગ્રેડ પે ની હવે માંગ ઉઠાવી છે.
4200 ગ્રેડ પે વખતે લોકલ ફંડ કચેરી દ્વારા 4200 ગ્રેડ પે આપતી વખતે કહ્યું કે જે સ્કૂલોમાં કેળવણી નિરીક્ષકની પોસ્ટ હોય તેમને જ 4200 ગ્રેડ પે મળવા પાત્ર છે અને નગરપાલિકા અને મહાનગરપાલિકામાં કેળવણી નિરીક્ષકની જગ્યાએ સુપરવાઈઝર શબ્દ હોવાથી તેમને 4200 ગ્રેડ પેથી વંચિત રાખવામાં આવ્યા હતા..